Okresná prokuratúra Svidník 
Sovietskych hrdinov 200, 089 01 Svidník

Sp. zn. : Pv 191/14/7712	Svidník, 25.9.2014
EEČ : 2-60-67-2014

U Z N E S E N I E

Trestná vec:	obvinený XXXXX 
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 173 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Svidník
Podľa § 215 odsek 1 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, , Slovensko
v mesiaci apríl 2014 na okne vo svojej izbe v rodinnom dome č. 14 v obci Vápeník, okr. XXXXX zadovažoval a pestoval omamné látky - rastliny konope (Cannabis), ktoré sú podľa zákona č. 139/1998 Z.z. v znení neskorších predpisov zaradené do I. skupiny omamných látok obsahujúcich účinnú látku tetrahydrokanabinol (THC), týchto 13 ks rastlín o výške 16 cm pestoval a prechovával v mieste trvalého bydliska, pričom dňa 25.04.2014 tieto rastliny o celkovej hmotnosti 0,76 g s priemerným obsahom THC 0,6 % jeho matka z kvetináčov vytrhala a dňa 01.05.201č ich odovzdala policajnej hliadke

lebo nie je tento skutok trestným činom a nie je dôvod na postúpenie veci

Odôvodnenie:
	Uznesením Okresného riaditeľstva PZ, odboru kriminálnej polície vo Svidníku číslo ORP-110/VYS-SK-2014 zo dňa 14.07.2014 bolo podľa § 206 ods. 1 Tr. por. vznesené obvinenie XXXXX pre prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 173 ods. 1 Tr. zák., ktorého sa mal dopustiť na skutkovom základe uvádzanom vo výrokovej časti. V priebehu prípravného konania bol okrem iného vyžiadaný posudok Kriminalistického a expertízneho ústavu Policajného zboru v Košiciach, ktorým bolo zistené, že obvineným pestované rastliny boli skutočne rastlinami konope (Cannabis) o celkovej hmotnosti 0,76 g, z ktorých časti použiteľné na fajčenie predstavovali 0,32 g, ktoré však obsahovali iba 0,6 % účinnej látky THC. Ich fajčenie má iba nepatrný vplyv na psychiku človeka, negatívne účinky fajčenia prevažujú nad halucinogénnym pôsobením konope a preto ich fajčenie nemožno považovať za konzumáciu drogy v pravom zmysle.
	Podľa § 215 ods. 1 písm. b/Tr. por. prokurátor zastaví trestné stíhania, ak nie je tento skutok trestným činom a nie je dôvod na postúpenie veci.
	Pretože v danom prípade výsledky znaleckého dokazovania preukázali, že obvineným pestované rastliny konope neobsahovali také množstvo omamnej látky, aby jeho konanie bolo možné kvalifikovať ako trestný čin, bolo potrebné rozhodnúť tak, ako sa uvádza vo výrokovej časti uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Ernest Hošík
prokurátor